Anstein Gjengedal

Anstein Birger Gjengedal (født 26. november 1944 i Lom) er en norsk jurist og tidligere skøyteløper. Han var i perioden 2000–2012 politimester i Oslo politidistrikt.

Juridisk karriere 
Gjengedal er cand.jur. fra 1970. Han var politifullmektig ved Follo politikammer 1971-1972, ved Oslo politikammer 1972–1975 og statsadvokat ved Eidsivating statsadvokatembete 1977–1983 med særlig ansvar for økonomiske straffesaker. Han var førstestatsadvokat samme sted 1983–1989. Fra 1989 arbeidet han i Økokrim som nestleder og var enhetens leder fra 1996 til 2000 da han ble utnevnt til politimester i Oslo. I tiden 2003 til 2017 var han leder for påtalenemnda for dopingssaker i Antidoping Norge. Fra 2012 til pensjonsalderen arbeidet han ved riksadvokatembetet.

Skøytekarriere 
Som skøyteløper representerte Gjengedal først Lom Idrettslag frem til og med sesongen 1960/61, og Lillehammer Skøiteklubb i sesongene (1961/62–1963/64) og Oslo Idrettslag fra 1964/65-sesongen. Han tok sølv i Allround-NM for juniorer i 1963 på Otta den gangen foran Roar Grønvold, H&BSK.

Personlige rekorder

Familie 
Anstein Gjengedal er ett år yngre bror av Arvid Gjengedal (1943–2021), tidligere skoleleder ved Høgskolen i Telemark og politiker for Høyre.

Referanser

Eksterne lenker 
 
Skøyteløper
 

Norske politimestere
Norske jurister
Norske skøyteløpere
Skøyteløpere for Lillehammer Skøiteklubb
Skøyteløpere for Oslo Idrettslag
Personer fra Lom kommune
Personer fra Lørenskog kommune
Artikler i skøytesportprosjektet
Gjengedal (slekt)